Diari Oficial de la Generalitat Valenciana


Sumari del DOGV 6244, del 13-04-2010 (2010/3610)

RESOLUCIÓ de 30 de març de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord marc de col·laboració entre l'Institut de la Petita i Mitjana Indústria de la Generalitat Valenciana (IMPIVA) i el Colegio de Economistas de Valencia (COEV) per a la promoció de la innovació i la competitivitat en l'àmbit de les PIME.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6244

Data del DOGV
:   13-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3610


Data del document
:   30-03-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * administració central
    * competitivitat
    * col·legi professional
    * innovació
    * cooperació administrativa
    * petita i mitjana empresa

RESOLUCIÓ de 30 de març de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord marc de col·laboració entre l'Institut de la Petita i Mitjana Indústria de la Generalitat Valenciana (IMPIVA) i el Colegio de Economistas de Valencia (COEV) per a la promoció de la innovació i la competitivitat en l'àmbit de les PIME.  
 [2010/3610]  
L'Institut de la Petita i Mitjana Indústria de la Generalitat Valenciana (IMPIVA) i el Colegio de Economistas de Valencia (COEV) han subscrit, després de la tramitació prèvia reglamentària, l'1 de març de 2010, un acord marc de col·laboració per a la promoció de la innovació i la competitivitat en l'àmbit de les PIME.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat en el Registre de Convenis de la Generalitat amb el número 0480/2010, i que figura com a annex d'aquesta resolució.  
València, 30 de març de de 2010.- El director general del Secretariat del Consell: Ángel Mompó Romero.  
Acord marc de col·laboració entre l'Institut de la Petita i Mitjana Indústria de la Generalitat Valenciana i el Colegio de Economistas de Valencia per a la promoció de la innovació i la competitivitat en l'àmbit de les PIME.  
 València, 1 de març de 2010  
D'una banda, Daniel Moragues Tortosa, que en la seua qualitat de director general, actua en representació de l'Institut de la Petita i Mitjana Indústria de la Generalitat Valenciana (IMPIVA), amb domicili en Plaça de l'Ajuntament 6, 46814 València, amb CIF W4813131G, en virtut del que establix l'article 5.2 f) del Decret 111/2004, de 2 de juliol del Govern Valencià i d'acord amb les facultats delegades per Resolució del President de l'IMPIVA, d'1 de febrer de 2010.  
D'una altra, Leopoldo Pons Albentosa, en la seua qualitat de degà president del Colegio de Economistas de Valencia (COEV), amb domicili social a València, carrer Martí, 4, que intervé en nom i representació de l'entitat amb CIF E7849633D,   
Exposen  
1. Que l'Institut de la Petita i Mitjana Indústria de la Generalitat Valenciana (IMPIVA) és una entitat pública amb personalitat jurídica pròpia que d'acord al reglament aprovat per Decret 111/2004 de data 2 de juliol té entre els seus fins primordials la promoció de la innovació, que impulsa el desenrotllament i millora de la mitjana i xicoteta empresa industrial valenciana, que dirigix les seues actuacions de manera especial a facilitar i estimular l'adaptació de les PIME industrials a les innovacions i exigències del mercat i a la millora de l'organització i modernització de les PIME industrials.  
2. Que per a la consecució d'aquestos fins l'IMPIVA podrà realitzar entre altres funcions la d'establir i promoure un sistema d'assistència tècnica i assessorament a les xicotetes i mitjanes empreses, realitzar i promoure cursos, seminaris, jornades i semblants dirigits a la formació i reciclatge del personal de les mateixes, així com elaborar i difondre entre les PIME la informació que poguera ser-los útil en els distints camps de la seua activitat.  
3. Que d'acord a l'article 3 de l'esmentat reglament, s'establix que per a la realització d'aquestes actuacions, l'IMPIVA podrà comptar especialment amb la participació de diferents entitats, distingint entre altres als col·legis professionals.  
4. Que dins del Pla de Competitivitat de l'Empresa Valenciana que gestiona l'IMPIVA, hi ha una línia d'actuació per al suport a la innovació en matèria de processos i organització.  
5. Que el Colegio de Economistas de Valencia (COEV) és una corporació de dret públic amb personalitat jurídica pròpia i plena capacitat per al compliment dels seus fins que té entre les seues competències i fins l'ordenació de la professió d'economista en benefici tant de la societat com dels interessos generals dels col·legiats, vetlar per l'adequat nivell tècnic de les prestacions professionals dels economistes i l'aportar quants estudis o coneixements professionals els siguen demandats per l'administració o altres persones jurídiques de naturalesa pública sempre que l'interés general ho requerisca.  
6. Que el COEV, en compliment dels seus fins, desenrotlla una sèrie d'activitats de caràcter tècnic i formatiu, orientades de manera primordial a la millora de les ferramentes d'anàlisi i gestió dels professionals, a elevar el nivell de coneixements i de gestió dels directius i tècnics d'empresa i a la millora de la competitivitat de les empreses valencianes en general.   
7. Que ambdós entitats coincidixen a reconéixer la necessitat de col·laboració en projectes comuns, intensificant les seues relacions i coordinant els seus esforços a fi d'aconseguir millores en l'àmbit de la gestió de les empreses valencianes i en la millora de la seua competitivitat.   
Estipulacions  
Primera. El present acord marc de col·laboració té com a objecte establir les bases per a la realització d'activitats conjuntes de comú interés per a les parts, en especial aquelles que servisquen per a la promoció de la innovació i la competitivitat de la PIME valenciana.  
Segona. L'IMPIVA i el COEV estudiaran l'organització d'activitats conjuntes, en especial de caràcter divulgatiu o formatiu i els objectius del qual s'adeqüen als interessos d'ambdós parts.   
Tercera. El COEV, sempre que siga compatible amb les seues activitats programades, facilitarà la utilització de les seues aules per a la realització d'esdeveniments, conferències o activitats formatives organitzades per l'IMPIVA i a les que podran assistir membres del COEV.  
Quarta. De la mateixa manera l'IMPIVA serà informat del calendari de conferències, cursos i esdeveniments organitzats pel COEV, als que podrà invitar personal de l'IMPIVA en funció de la naturalesa i característiques de la conferència o curs.  
Quinta. El COEV proposarà fórmules de col·laboració per a la difusió d'informacions i actuacions de l'IMPIVA a través dels seus mitjans i ferramentes de comunicació. De la mateixa manera, l'IMPIVA facilitarà a través dels seus mitjans la difusió d'activitats, conferències, cursos formatius o altres activitats del COEV quan tinguen relació amb programes, servicis o iniciatives de l'IMPIVA o la Generalitat.  
Sexta. L'IMPIVA i el COEV buscaran formes de col·laboració per a la realització, publicació i difusió d'estudis, memòries o publicacions que tinguen com a objecte la promoció de la innovació i la competitivitat empresarial.   
Sèptima. L'IMPIVA i el COEV es facilitaran mútuament informació sobre projectes a mitjà i llarg termini que tinguen cabuda dins dels objectius d'aquest acord marc, informant regularment de les seues activitats.  
Octava. A través dels instruments legalment previstos es desenrotllaran les actuacions específiques a dur a terme i que desenrotllen aquest acord marc.  
Novena. El present acord marc entrarà en vigor en el moment de la seua firma i la seua vigència serà de dos anys.  
En prova de conformitat amb quant antecedix ambdós parts firmen el present contracte per duplicat i inclús només efecte en el lloc i la data expressats en l'encapçalament.  
El director general de l'IMPIVA: Daniel Moragues Tortosa.  
El degà president del Colegio de Economistas de Valencia: Leopoldo Pons Albentosa.